kardosdrur/scandi-wiki huggingface dataset:
UEFA Champions League finalen 2014

UEFA Champions League finalen 2014 var en fodboldkamp der blev spillet 24. maj 2014. Kampen blev spillet foran 60.976 tilskuere på Estádio da Luz i Lissabon, og skulle finde vinderen af UEFA Champions League 2013-14. Den var kulminationen på den 59. sæson i Europas fineste klubturnering for hold arrangeret af UEFA, og den 22. finale siden turneringen skiftede navn fra European Champion Clubs' Cup til UEFA Champions League.

De deltagende hold var de spanske Madrid-klubber Atlético de Madrid og Real Madrid. Det er første gang i turneringens historie at to klubber fra samme by mødtes i finalen. Real Madrid vandt kampen 4-1 efter forlænget spilletid, og 1-1 i den ordinære spilletid.

Kampen blev ledet af den hollandske dommer Björn Kuipers.

Spillested 

UEFAs eksklusiv-komite bestemte på et møde den 20. marts 2012 i Istanbul, at Estádio da Luz i Lissabon skulle være vært for finalen. Stadionet har siden 2003 været hjemmebane for fodboldklubben Benfica, og var ved Europamesterskabet i fodbold 2004 vært for flere kampe, deriblandt finalen. Hele anlægget blev bygget i 2003, efter at det gamle stadion fra 1954 var blevet fjernet året før.

Det var første gang siden 1967 at Lissabon var vært for den største europæiske klubfinale, hvor Celtic slog Inter Milano med 2-1.

Vejen til finalen 

Note: I alle resultaterne herunder, er scoren for finalisten givet først.

Kampen

Se også 
 UEFA Europa League finalen 2014

Referencer

Eksterne henvisninger 
 UEFA Champions League på UEFAs hjemmeside 

2014
Finalen 2014
Fodbold i 2014
Sport i Lissabon
Atletico de Madrid
Real Madrid
Frankie and Johnny (sang)

"Frankie and Johnny" er en komposition af Hughie Cannon fra 1904 og er indsunget af bl.a. Elvis Presley. "Frankie and Johnny" var titelnummer til Elvis Presley-filmen Frankie and Johnny fra 1966. Sangen blev indspillet af Elvis hos Radio Recorders i Hollywood den 14. maj 1965.

Eftersom ophavsrettighederne ikke længere omfattede sangen, blev "Frankie and Johnny" i Elvis Presleys version tillige krediteret Fred Karger, Ben Weisman og A. Gottlieb som kompositører. Elvis udgav sangen på A-siden af en singleplade med "Please Don't Stop Loving Me" som B-side. Herudover var sangen på filmens soundtrack, der ligeledes hed Frankie and Johnny og udkom i april 1966, samtidig med singlen.

"Frankie and Johnny" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes mange spillefilm.

Besætning 
Ved indspilningen af "Frankie And Johnny" og de øvrige sange i filmen deltog:
 Elvis Presley – sang
 The Jordanaires – kor
 Eileen Wilson – kor
 George Worth – trompet
 Richard Noel – trombone
 John Johnson – tuba
 Gus Bivona – saxofon
 Scotty Moore – guitar
 Tiny Timbrell – guitar 
 Charlie McCoy – guitar, og mundharmonika
 Larry Muhoberac – klaver
 Bob Moore – bas
 D.J. Fontana – trommer
 Buddy Harman – trommer

Andre kunstnere 
Sangen er indspillet af en lang række andre kunstnere, bl.a.
 Ted Lewis
 Johnny Cash
 Brook Benton
 Sam Cooke

Referencer 

Elvis Presley-sange
Sange fra 1904
María Canals Barrera

María Pilar Canals Barrera (født 28. september 1966) er en amerikansk skuespiller.

Udvalgt filmografi 
 America's Sweethearts (2001)
 The Big Bang Theory tv-serie (2016)
 Gud er ikke død 2 (2016)

Eksterne henvisninger 

 

Skuespillere fra Florida
Personer fra Miami
Kaptajn Stingaree

Kaptajn Stingaree er en af Batmans fjender

Udseende 
Kaptajn Stingaree har en lilla piratfrakke og hvide bukser på. Han har et klap for øjet og et fuldskæg.

Baggrund 
Karl Courtney var en småkriminel og blev altid betragtet som det sorte får i sin familie. Politiet fangede ham og arresterede ham. Han blev løsladt. Han antog et dækkenavn, Karl Crossman og flyttede til Gotham City, her åbnede han en restaurant i et gammelt skib. Han blev inspireret af Gothams skurke og forvandlede sig selv til Kaptajn Stingaree. Om dagen er han Karl Crossman og om natten er han Kaptajn Stingaree.

Evner og våben 
Kaptajnen har ingen evner, men han er en dygtig sværdkæmper.

Karakterer i Batman

de:Schurken im Batman-Universum#Captain Stingaree
Gunnar Myrdal

Karl Gunnar Myrdal (født 6. december 1898 i Skattungbyn, Dalarna, død 17. maj 1987  Danderyd, Stockholms län) var en svensk nationaløkonom og  socialdemokratisk politiker.

Familie 
Gunnar Myrdal var søn af bygmesteren Carl Adolf Pettersson (1876–1934) og Anna Sofia Karlsson (1878–1965). Navnet Myrdal er en omskrivning af Myres, der var en gård, der tilhørte faderens forældre. 
 
Gunnar Myrdal var gift med diplomaten og politikeren Alva Myrdal. De blev forældre til tre børn, herunder forfatteren og debattøren Jan Myrdal.

Samfundsforskeren 
Gunnar Myrdal var professor i nationaløkonomi og finansvidenskab på Handelshögskolan i Stockholm fra 1933 til 1947. Han udviklede en tværvidenskabelig samfundsforskning, hvor han især har ydet bidrag indenfor økonomi og sociologi. 

I 1938-1944 forskede han bl.a. blandt andet i racediskriminationen i USA. Dette arbejde fik senere betydning for den amerikanske borgerrettighedsbevægelse.   

Myrdal blev i 1945 valgt som medlem nummer 921 i det Kungliga Vetenskapsakademien.

I 1960-1967 var han professor ved Stockholms Universitet. I denne periode beskæftigede han sig især med Den tredje verdens forhold. 

I 1974 delte Myrdal Sveriges Riksbanks pris i økonomi med den liberale østrigsk-britiske økonom Friedrich August von Hayek. Det Kungliga Vetenskapsakademien tildele dem prisen til Alfred Nobels minde: 
"for deres banebrydende (arbejde) inden for pengepolitik og økonomiske fluktationer, samt for deres analyse af afhængigheden mellem økonomiske, sociale og institutionelle fænomener."

Politikeren 
Gunnar Myrdal var socialdemokratisk medlem af førstekammeret i Sveriges rigsdag i 1934-1938 og igen i 1944-1947. Han var handelsminister 1945-1947. 

I 1947-1957 var han den første generalsekretær for FN's Økonomiske Kommission for Europa.  

Myrdal var formand for Svenska kommittén för Vietnam i 1968–1972 og for Stockholm internationale fredsforskningsinstitut (SIPRI) i 1968–1973.

Referencer

Eksterne henvisninger 
 

Handelsministre
Ministre fra Sverige
Socialdemokrater fra Sverige
Nobelprismodtagere fra Sverige
Nobelprismodtagere i økonomi
Medlemmer af Kungliga Vetenskapsakademien
Ansatte ved Stockholms Universitet
Faglitterære forfattere fra Sverige
Svensksprogede forfattere fra Sverige
Svenskere i 1900-tallet
Jyderup Realskole

Jyderup Realskole var i 1978 landets største kostskoler med omkring  400 kostskoleelever. Den nøjagtige dato for skolens åbning kan ikke med sikkerhed fastslås, men gamle overleveringer og sandsynligheden taler for at det skete den 1. september 1894.

Jyderup Realskole, både dagskolen, Jyderup Erhvervsfaglige Grundskole og alle bostederne ophørte i 1982. Jyderup Realskole blev erklæret konkurs den 20. juni 1982.

Bosteder 
 Jyderup Realskoles Kollegium, Søbæksvej 11, 4450 Jyderup med over 120 elever.
 Stedinghus, Chr. F. Jensens Vej 8, 4450 Jyderup, med ca. 63 elever.
 Den lille kostskole i Lille Stokkebjerg med max. 13 elever.
 Birkegården, Viskinge, 4470 Svebølle med 24 elever.
 Tjørnemarksgården, Strandbakken 117, beliggende ved Røsnæs nær Kalundborg med 17 elever.
 Elmevejens Kostskole, Elmevej 10, 4400 Kalundborg med 14 elever (drenge).
 Den gamle skole i Svebølle, Skolevej 8, 4470 Svebølle med 9 elever.

Enkelte elever boede på værelser hos nogle af skolens lærere. og fra 7. august 1978 ”Jyderup Erhvervsrettede Grundskole"(JEG) med undervisningslokaler på den tidligere krudt- og lakfabrik samt kollegium umiddelbart foran” og 148 elever

Referencer

Ekstern henvisning 
 Jyderup Realskole 

Kostskoler i Danmark
Holbæk Kommune
Ophørt i 1982
Realskole
UEFA Champions League finalen 1998

UEFA Champions League finalen 1998 var en fodboldkamp der blev spillet den 20. maj 1998. Kampen blev spillet på Amsterdam ArenA i Amsterdam, og skulle finde vinderen af UEFA Champions League 1997-98. De deltagende hold var italienske Juventus og spanske Real Madrid. Kampen var den sjette finale i turneringen, siden den skiftede navn og format til UEFA Champions League.

Det var tredje finale i træk hvor Juventus var den ene part. Året før havde klubben tabt til Borussia Dortmund, og i 1996 blev det til en sejr over AFC Ajax. For Real Madrid var det den 10. finale i Europas største klubturnering, hvor det var blevet til seks sejre, med den seneste i 1966.

Kampen blev ledet af den tyske dommer Hellmut Krug.

Kampen 
Efter 67 minutter scorede Real Madrid-spilleren Predrag Mijatović kampens eneste mål, og sikrede Real Madrid den syvende titel i Europas største klubturnering.

Detaljer

Statistik

Eksterne henvisninger 
 UEFA Champions League 1997/98 på UEFAs hjemmeside

Referencer 

1998
Juventus F.C.
Real Madrid
Fodbold i 1998
Sport i Amsterdam
Finalen 1998
PDO

PDO er en forkortelse for "PHP Data Objects", og er et database-API med et objekt-orienteret fokus. Det fungerer som alternativ til MySQL, MySQLi og lignende tredjeparts database-API'er.

PDO udmærker sig dels ved at være objekt-orienteret, praktisk talt afsikret mod SQL injection og gør det simpelt for udviklere at skifte mellem 13 database-typer. Herunder MySQL, ODBC, MSSQL, mv.

PHP
Nyklassisk

Ordet nyklassisk kan hentyde til flere forskellige begreber:
 Nyklassicisme – en stilretning inden for arkitektur, kunst og kunsthåndværk i 1700- og 1800-tallets Europa og Nordamerika, der havde antikkens græske og romerske kunst som forbillede
 Nyklassisk økonomi – en teoriretning, der voksede frem inden for den økonomiske videnskab i 1960'erne og 1970'erne med vægt på fuldkommen konkurrence og markedsclearing i modsætning til keynesiansk og nykeynesiansk teori
Neoklassisk

Ordet neoklassisk kan hentyde til flere forskellige begreber:
 Nyklassicisme – en stilretning inden for arkitektur, kunst og kunsthåndværk i 1700- og 1800-tallets Europa og Nordamerika, der havde antikkens græske og romerske kunst som forbillede
 Neoklassisk metal - en musikalsk genre under heavy metal, som er inspireret af klassisk musik
 Neoklassisk økonomi – en teoriretning, der voksede frem inden for den økonomiske videnskab i anden halvdel af 1800-tallet, og som har spillet en fremtrædende rolle lige siden. Bør ikke forveksles med nyklassisk økonomi, som er af betydelig nyere dato.
Clas Livijn

Clas Johan Livijn (født 12. november 1781 i Skänninge, død 12. oktober 1844 i Stockholm) var en svensk forfatter.

Livijn blev student 1800 i Lund, men rejste 2 år efter til Upsala, hvor den litterært interesserede unge mand blev medlem af selskabet "Vitterhetens Vänner", det første tilholdssted i Sverige for nytysk romantik. Efter at Livijn 1805 havde taget juridisk eksamen, vedblev han at beskæftige sig med skønlitterære studier, han skrev parodier til sin og vennernes morskab på det svenske Akademis prisskrifter, og da det oppositionelle romantisk-polemiske tidsskrift "Polyfem" grundedes, var Livijn her en selvskreven medarbejder. 1808 havde han modtaget udnævnelsen som auditør ved Skaraborgs Regiment.

1813—14 måtte han følge med sit regiment til Nordtyskland. Men forinden havde han udgivet en satirisk roman Johan David Lifbergs lefverne (1810), der dog lige saa lidt som en senere Axel Sigfridssons (1817) blev fuldendt. Livijn er en af det unge romantiske Sveriges få prosaister; hans stil er mærkværdig lidt kunstlet, men i tankegang og emnevalg er han tydelig påvirket af Tieck, Jean Paul og E.T.A. Hoffmann. Det er altid det miskendte genis historie, som fortælles; helten i fortællingen anses for gal af sine spidsborgerlige omgivelser, men er klogere end dem alle.

Således også i Livijns bedst kendte arbejde, Spader Dame, en berättelse i bref funne på Danviken (1824), en overspændt romantisk-satirisk roman om en students skibbrud i livet. Efter dette skrift optrådte Livijn senere kun undtagelsesvis som æstetisk forfatter; derimod gav han adskillige indlæg i døgnets politiske og juridiske brændende spørgsmål (Om ministere och opposition i Sverige 1835; Promemoria angående Sveriges försvarslöshetssystem 1844). 1835 var Livijn blevet udnævnt til generaldirektør for Sveriges fængsler, og denne virksomhed omfattede han med stor interesse og energi.

Kilder 

 

Jurister fra Sverige
Embedsmænd fra Sverige
Digtere fra Sverige
Romanforfattere fra Sverige
Svenskere i 1800-tallet
Svenskere i 1700-tallet
Salmonsens
Svensksprogede forfattere fra Sverige
CHP

CHP har flere betydninger:

Biokemi 
 CHP (gen)
 Chp (GTPase)

Kemi 
 Cumene hydroperoxide

Energi 
 Combined Heat and Power
 (Micro Combined Heat and Power)

Finans 
 Certified Hedge Fund Professional

Sundhed 
 Certified Health Physicist
 Children's Hospital of Pittsburgh
 Community Health Partnerships
 Oporto Hospital Centre

Politi 
 California Highway Patrol

Politik 
 Christian Heritage Party (flertydig)
 Christian Historical Party
 Cumhuriyet Halk Partisi (Republikanske Folkeparti) – et tyrkisk politisk parti

Andet 
 Captain Hollywood Project
 Church Historian's Press
 City on a Hill Press
 Ferrocarril Chihuahua al Pacífico
Monterrey Open 2012 (damesingle)

Anastasia Pavlyuchenkova var den forsvarende mester, men hun valgt at deltage i Dubai Tennis Championships 2012 i stedet for.

Tímea Babos vandt hendes første WTA titel efter at besejre Alexandra Cadanțu 6-4, 6-4 i finalen.

Seedning

  Roberta Vinci (Anden runde)
  Sara Errani  (Semifinalen)
  Sorana Cîrstea (Anden runde)
  Alexandra Dulgheru (Første runde)

  Gisela Dulko ''(Første runde)
  Gréta Arn '' (Semifinalen)
  Mathilde Johansson ''(Første runde)
  Lourdes Dominguez Lino ''(Kvartfinalen)

Finale
{{4TeamBracket-Tennis3
|RD1=Semifinale
|RD2=Finale

|team-width=175

|RD1-seed1=6
|RD1-team1= Gréta Arn
|RD1-score1-1=2
|RD1-score1-2=6
|RD1-score1-3=5
|RD1-seed2=
|RD1-team2= Alexandra Cadanțu
|RD1-score2-1=6
|RD1-score2-2=4
|RD1-score2-3=7

|RD1-seed3=
|RD1-team3= Tímea Babos
|RD1-score3-1=6
|RD1-score3-2=63
|RD1-score3-3=6
|RD1-seed4=2
|RD1-team4= Sara Errani
|RD1-score4-1=4
|RD1-score4-2=77
|RD1-score4-3=4

|RD2-seed1=
|RD2-team1= Alexandra Cadanțu
|RD2-score1-1=4
|RD2-score1-2=4
|RD2-score1-3=
|RD2-seed2=
|RD2-team2= Tímea Babos
|RD2-score2-1=6
|RD2-score2-2=6
|RD2-score2-3=
}}

Top Half

Kvalifikation
Seedning

  Sesil Karatantcheva (Kvalificeret)  Estrella Cabeza Candela (Anden runde)
  Petra Rampre (Første runde)
  Florencia Molinero ''(Første runde)

 Monica Puig (Kvalificeret)
 Mariana Duque-Mariño ''(Første runde)
 Sharon Fichman ''(Anden runde)
 Mariya Koryttseva ''(Første runde) 

Kvalificerede

  Sesil Karatantcheva
 ''' Maria Abramović

 ''' Katalin Marosi
 ''' Monica Puig

Draw

Første kvalifikation

Anden kvalifikation

Tredje kvalifikation

Fjerde kvalifikation

References
Main Draw
Qualifying Draw

WTA Tour 2012
Amt Sydtønder

Amt Südtondern (Amt Sydtønder) er et amt i det nordlige Tyskland, beliggende i den nordvestlige del af Kreis Nordfriesland. Kreis Nordfriesland ligger i den nordlige del af delstaten Slesvig-Holsten. Forvaltningen har til huse i byen Nibøl.

Amt Südtondern blev oprettet den 1. januar 2008 af kommunerne i de tidligere amter Bökingharde, Karrharde, Süderlügum og Wiedingharde, samt Læk og byen Nibøl. Det omfatter således fastlandsdelen af de tidligere Kreds Sydtønder bortset fra det tidligere Amt Medelby og er med 30 kommuner og næsten 40.000 indbyggere det største amt i Slesvig-Holsten.

Udover Nibøl har forvaltningen kontorer i Læk, Risum-Lindholm og Sønder Løgum.

Tilhørende kommuner

Eksterne henvisninger 

 Amt Südtondern

Sydtønder, Amt
Kim Kristensen

Kim Kristensen er navnet på flere personer:

 Kim Kristensen (hofmarskal) (født 1964) – dansk officer og hofmarskal.
 Kim Kristensen (journalist) (født 1965) – dansk journalist
 Kim Kristensen (fodboldspiller) (født 1975) – dansk fodboldspiller

Se også
 Kim Christensen – dansk fodboldspiller (målmand), født i 1979
 Kim Christensen – tidligere dansk fodboldspiller (angriber), født i 1980
Kim Kristensen (journalist)

Kim Kristensen (født 1965) er en dansk journalist og forfatter. 

Kim Kristensen har læst statskundskab ved Aarhus Universitet (speciale om International politik ikke afsluttet).
Han har en M.A. i "Defense and Disarmament Studies" fra Hull University i England, 1990, og blev uddannet som journalist fra Danmarks Journalisthøjskole i 1997.
Derefter blev han journalist på Ritzaus udlandsredaktion i 1997 og ved Christiansborg-redaktionen i 1998.
Politisk reporter på Christiansborg redaktionen, Dagbladet Information 2012-2018. Journalist på netmediet Solidaritet 2019-2020 og 2020-2021 Netavisen Pio.

I 2009 udgav Kim Kristensen med journalist Esben Agerlin Olsen bogen "Bare kald mig Lene - Portræt af en politiker", en biografi om den konservative politiker Lene Espersen.
I 2015 udgave han biografien "Søren Søndergård - professionel revolutionær" og i 2019 bogen om partiet Enhedslisten "Det hærdede stål".

Referencer 

Journalister fra Danmark
Biografiforfattere fra Danmark
Dansksprogede forfattere fra Danmark
Ali Aaltonen

Ali Aaltonen (1884 Jämsä – 1918 Lahti) var løjtnant i det russiske kejserriges hær, journalist og Finsk socialistleder. Han deltog i den russisk-japanske krig og den russiske opstand i 1905. Opstanden slog fejl, og det førte til at Alltonen blev afskediget fra hæren. Derpå var han journalist og skrev under pseudonymet Ali Baba.

Aaltonen havde kommandoen over de røde under den finske borgerkrig og forsøgte at købe våben i den Russiske Føderative Sovjetrepublik. Han ledede angrebet på  Näsilinna under slaget om Tampere. Han blev overført til andre opgaver på grund af alkoholisme. Han blev arresteret af hvide garder på jernbanestationen i Villähde og sendt til fangelejren i Hennala, hvor han blev skudt af Hans Kalm, en estisk officer, som havde meldt sig som frivillig til de hvide.

Noter

Referencer
 Roselius, Aapo, Teloittajien jäljillä (2007)

Militærfolk fra Rusland
Personer der er blevet myrdet
MySQLi

MySQLi (MySQL Improved) er et database API til PHP. MySQLi er det ene af to indbyggede alternativer til PHPs traditionelle MySQL API.

Henvisninger 
 MySQLi dokumentation og beskrivelse på PHP.net

PHP
Atypical teratoid rhabdoid tumor

Atypical teratoid rhabdoid tumor (AT/RT) er en sjælden svulst sædvanligvis diagnostiseret i barndommen. Selvom AT/RT sædvanligvis er en hjernesvulst, kan AT/RT forekomme overalt i centralnervesystemet (CNS) inklusiv i rygmarven.

Sygdomme
Parameter-modellen

Parameter-modellen er syv af Richard Raskin opstillede parametre, der beskriver konstruktionen af en kortfilm. Denne kan bruges til både at lave kortfilm og at analysere færdige kortfilm.

Parametrene

1. Person-fokus/person-interaktion 
En film kan have fokus på flere personer, men ofte er det kun én person, hvorom handlingen drejer sig. Derfor kan der i starten af en kortfilm være et nærbillede for at slå hovedpersonen fast. Gerne er der ofte perioder af person-interaktion, hvor de forskellige karakteres omgang med hinanden skubber handlingen fremad, hvilket bliver adskilt af perioder af mangel på samme; disse er tilgengæld mere indadvendte.

2. Kausalitet/valg 
For at gøre personerne mere levende og dermed spændende indgår der i kortfilm gerne valg, der skal træffes og som får betydning for det senere forløb.

3. Konsekvens/overraskelse 
Karaktererne har for troværdighedens skyld gerne en bestemt måde at være på, som de handler efter igennem hele fortællingen. Deres væremåde og personlighed vises som regel meget hurtigt, men for spændingens skyld overrasker de på et tidspunkt i filmen på en måde, der er uforudsigelig, men stadig i tråd med deres personlighed.

4. Billede/lyd 
Både billede og lyd skal være fængende for beskueren. Det er altså ikke kun billedet, der skal portrættere handling, men også replikker og lydeffekt skal have en betydning..

5. Person/ting 
Det skal gerne se ud som om, der er dybde i personerne. Dette kan gøres nærbilleder og ved særlige detaljer i personer og/eller omgivelser og genstande. Interaktionen mellem personer og fysiske omgivelser kan anvendes.

6. Enkelhed/dybde 
Der skal ikke bruges flere elementer i en kortfilm, end det er nødvendigt, da dette fjerner fokus fra det vigtigste i filmen og får den til at virke uoverskuelig og stressende. Det der er tilbage kan til gengæld blive bedre beskrevet, og filmen får derfor dybde.

7. Økonomi/helhed 
Filmen skal ikke være overfyldt, men kun have det vigtigste med. Samtidig skal filmen dog virke fuldstændig og slutte rettidigt, så beskueren oplever en sammenhængende film og får forløsning for sine forventninger. Slutningen kan for helhedens skyld inkludere en tilbagevending til starten eller en symbolsk handling, som gør et blivende indtryk på beskueren.

Fodnoter

Kilder 
 Raskin, Richard. "Om at lave kortfilm", Kortfilmen som fortælling (1. udgave), Systime A/S, Århus, 2001. .

Film
Fortællerteknik
Adetomiwa Edun

Adetomiwa Edun er en britisk skuespiller født i Nigeria. Han er bedst kendt som sir Elyan i BBC's tv-serie Merlin.

Baggrund 
Edun blev født i Lagos i 1984 med en nigeriansk far og en halv-ghanesisk, halv-engelsk mor. Da Edun var 11 år, flyttede familien til Storbritannien.

Filmografi

Eksterne henvisninger 
 

Skuespillere fra Storbritannien
Living Things

Living Things er Linkin Parks 5. studiealbum udsendt i 20. juni 2012. Første single  Burn it down som blev udsendt 16. april, gik med 7,3 millioner visninger på Youtube direkte på top-100. På dette nye album flytter Linkin Park sig ikke tilbage til det old-style Linkin Park, som de blev kendt for med numre som Numb og In the end.

Spor 
 "Lost in the Echo" - 3:25
 "In My Remains" - 3:20
 "Burn It Down" - 3:50
 "Lies Greed Misery" - 2:27
 "I'll Be Gone" - 3:31
 "Castle of Glass" - 3:25
 "Victimized" - 1:46
 "Roads Untraveled" - 3:49
 "Skin to Bone" - 2:48
 "Until It Breaks" - 3:43
 "Tinfoil" - 1:11
 "Powerless" - 3:44

Linkin Park-album
Album fra 2012
Nu-metalalbum
Allan Mylius Thomsen

Allan Mylius Thomsen (født 3. juni 1948 i København K) er en københavnsk byhistoriker og skribent.

Historie 
Thomsen stod i lære hos B&W i 1960'erne og blev senere uddannet reklametegner og manuskriptforfatter på Filmskolen.
Under sin uddannelse der begyndte han at skrive om byhistorie i lokalaviser.
Siden har han lavet radio- og tv-udsendelser samt udgivet 28 bøger hovedsagligt om Københavns historie.
Han er også turguide på Dyrehavsbakken og på byvandringer i det historiske København med temaer som berømte værtshuse som Toga Vinstue og Hviids Vinstue.

I 2015 deltog han i det syvende afsnit af Historiequizzen på DR K, hvor han sammen med arkæologen Hanne Fabricius kæmpede mod historikerne Trine Halle og Christian Donatzky i spørgsmål om Carlsbergs bryggerier i Valby.

Politik 
Allan Mylius Thomsen er medlem af Københavns Borgerrepræsentation og har været det fra 2006 (afløser i januar og februar 2012).

Allan Mylius Thomsen har været opstillet til Folketinget for Enhedslisten.
Ved Folketingsvalget 2011 fik han 641 personlige stemmer, og med 1.694 tildelte stemmer fik han 2.335 stemmer. Det betød at han stod med tredjefleste stemmer blandt Enhedslistens kandidater i Københavns Storkreds efter Johanne Schmidt-Nielsen og Rosa Lund.
Partiet fik tre kredsmandater i storkredsen, og Allan Mylius Thomsen havde fået plads i Folketinget, hvis ikke det var fordi, partiet benyttede partiliste og at han var placeret sidst på listen. Han blev niende suppleant.

BK Frem 
Mylius Thomsen indtrådte i 2009 som næstformand for bestyrelsen i Boldklubben Frem, der var i store økonomiske problemer. I efteråret samme år ejede han aktier i klubben for over 100.000 kr. I juni 2010 gik klubbens konkurs, og bestyrelse blev opløst.

I sommeren 2011 udgav Mylius Thomsen og to andre bogen "Frem 125 år – Vi gi’r aldrig op" .

Referencer

Eksterne henvisninger 
 

Medlemmer af Københavns Borgerrepræsentation i 2000-tallet
Folketingskandidater fra Enhedslisten
Manuskriptforfattere fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Medlemmer af Københavns Borgerrepræsentation fra Enhedslisten